Alegzandra/wili-2018-roplus huggingface dataset:
Эскимо-Алеутонь кяльхне - ня Аляскастонь, Пялевень Канадастонь, Грёнландстонь эди Чукчинь нярьмасторстонь кяльхнень тъналсь. Тя тъналти стане ина мярьгихть Эскалеутонь эли Макро-Эскимонь. Эскимо-Алеутонь кяльхнень тъналсь явови кафта тарадга: Эскимонь кяльхне ди Алеутонь кяльхне. Алеутонь кяльхнень тъналсь ащи фкя алеутонь кяльста, конань эса корхтайхть Алеутонь цёнгокярьксса ди Прибыловонь цёнгава. Алеутонь кяльть мъзярошка корхтафкста. Эскимонь кяльхнень явовихть кафта тарадга: упиконь кяльхне, конатнень эса корхтайхть шивалгом эди пялешинь-шивалгом Аляскаса ди шистяма Сибирьса эди инуитонь кяльхне, конатнень эса корхтайхть пялевень Аляскаса, Канадаса, Грёнландса. Инуитонь кяльсь васьфневи мъзярошка аймакова ди сонь лама корхтафкста.

Республикть тапазе Якстерь Ушмось апрельковста 1918 кизоня. Июльковста сяка кизоня Идель-Уралс сувась Чехонь легион, конась панезе Оцю Якстерьхнень. 1918 кизонь песта Якстерь Ушма тага сувась респбуликс. Тянь мельге ломанень стяма мольсь 1919-1920 тапафоль аньцек 1921 кизоня. Идель-Урал колга арьсемась эрясь 1929 кизонь сявомок. Тя кизоса ЧеКа музе кись салава кяденьгирдемань Идель-Урал пуромксс эди шавозень сембе оцюнятнень. Мъзярошка тёжатть Идель-Уралть ширеньгирдихнень ёмла Уралонь эди Равжирень ломаньтъналста кулофтозь. Идель-Уралть ушмонц Харби Шуро илятксонза сувасть Александр Колчакть ушмонзон кода 16-це татаронь тёжанюшматт.

Мокшин, Николай (рузкс Мокшин Николай Фёдорович) шачсь 22.6.1936 к. (тяниень Нижняй аймакса, Лукоянувань райононь Иванцева велеса) - эрямопингонь содайсь, этнографиень содайсь, эрямопингонь тонадоматнень доктор (1987), профессор (1989), Рузмасторонь культурань казьф покодийсь (1990). Шачемас коре - эрзя. "Мордва калк" теориять ширенц кирдиец. Мордовиянь тонадомань оцю сатфкснень казьф покоди (2001). Мордовиянь масторонь казьф лауреат (1995). Рузмасторонь Журналистонь Сотксонь полаяй (1961). Тонафнесыне этногенезонь этниконь эрямопингонь кизефкснень, сёрмады тъналонь, коень культурань, этногенетикань и этнокультурань соткснень колга. Лиссь 300 лама научнай и учебно-методиконь покодеманза, тянь лувксса 10 книгат этнографиять, эрямопингть, койгонь содамать, ономастикать колга. Суоми масторонь Тонадомань академиеть фольклористонь ассоциацианц полаяец (1995), РГО-нь афкуксонь тевса покоди (1965), РГО-нь Мордовиянь пяльксоть вятиец (1969), "Мордовиянь Республикань аймаконь содайхне" шяхярень пуромксть вятиец (2002). Казьф Ялгаксшинь Орденца.

Тума (Quercus) - кофкснень эди шуфттнень юромса, буконь тъналста (Fagaceae). Юромс сувсихть 600-шка сорт. Тумось кельги Пялевень аф пси пялешарпондонь региотт, васьфневи сон кумокань панданалхненди самс. Тумось содави сонь цярянзон коре, конатнень содасазь тага кода пяштть.

Тячиень велеса - средняй школа, библиотека, лавкат, сязень отделеният; велень администрациянь территориянь лесничества, лофцонь потннемань комплекс, "Сура" турбазась, идень лагерьхть.

Кучкаков илякс Декабрьков - мекольце, кемгафтувоце кизонь ковсь. Декабрьков лемсь сась латинонь кяльста рузонь кяль вельде. Кунцема (охотниконь) ковгярьксть коряс сонь лемоц келазьгов.
Черапкин, Кола (рузкс Черапкин Николай Иосифович) (21.5.1917, тяниень Мордовиянь Инсарань райононь Сире Верхисса велесь – 22.7.1987, Сараношсь) - мокшень кяльвалонь содайсь, тонафтысь. Филологиень тонадомань доктор (1971 к.). Рузмасторонь Федерациень тонадомань шнаф тии (1977).

Пичпанда - мокшень велесь Зубунь район ца. Васенце мяляфтоматне (список населенных мест тамбовской губернии) колганза 1866 кк: Велесь - казеннай, ащи 128 кудпирьфста. Греконь шкайтm кемамань койть сявозь 10 - це мартста 1742 кк. велеть лемоц сась сась "пиче панда" валхнень эзда.

2005 кизоня Metsatöll-сь нолдазе одукс тифста «Terast» эсь сире альбомонц. Од лемоц «Terast mis hangund me hinge 10218». Сон фольклор ширде инь козясь ди тифоль пяк маштозь. Нинге синь нолдасть концерт «Lahinguväljal näeme, raisk!» (Ванцаськ тортингса, афпаркс!).

Агростофиллум (латинокс Agrostophyllum) — Орхидея тъналста панчф касыкссь. 91 калопне (вид). Васьфневихть Мадагаскарса, Азиеса ди Океаниеса.

Виде, венгерскяй археологть Ч.Балинтонь тянь колга сонцень мялец. Сонь койсонза, дирхемтне Восточнай Европаса повфневсть мазоптомка вастс крганятненди, ярмакокс ашесть уле. Сон сёрмады, кле «поволжскяй фиттне, балттне, скандинавецне, восточнай и западнай славяттне синь ярмакокс ашезь лувонда». Тянь мархта аш кода согласиндамс. Лама кодама ярмак повфневсь крганятненди, но вдь синь ульсть ярмакокска. Фкясь омбоцети ашезь шоря. Мокшетнень и эрзятнень крганясост кодама аньцек ярмакт аф няят, синь ульсть эрь-мезень инкса пандомбялькска.

Кой-кона критикне тяштсть, бта авторсь кржа нолясь тевс инголи содаф материалда. Койсонк, тя аф виде. «Очеркнень...» эса И.И. Дубасов лятфни 400 лама архивнай материал, источниконь базац пяк оцю. Тясот Тамбовскяй губернскяй правлениянь тефне, окружной судонь и уголовнай палатань документтне, дворянскяй собраниянь и духовнай консисториянь тяштьксне, Шацкяй межевой канцеляриянь каготтне. Лама документ лятфневи Москувонь главнай архивста, губернскяй архивста.

Армянонь кяль (հայերեն լեզու) — Индо-Явропонь кяльхнень эзда фкясь. Кяльсь конань эса корхнихть Армянонь ломатть. Масторонь кяльсь Армения Республикса Пандоналонь-Карабахонь кяль мархта. Тя кяльса корхнихть армянонь тъналга иля масторга. Армянонь кяльть сонць пяк кунардонь эсь лацонь сёрма - Армянонь алфавит.

Снярда Шкайсь тись сянь вастс тись од шкайня, конань лемдезе Солтанокс (Солтан, Солтан-Керямять, Мастор-Кирди) конац ванфтозе масторть няевить, аф менельть, аф ломань сельмонди аф няеви масторть. Солтан - мокшетнень шкайняснон ёткса ськамонза аля, сембе лия шкайнятне ульсть ават. Азоравась (верьце шкайнясь) - ванць эряфть, шабань шачемать и жуватань, тишень касомать мельге. Сон и Солтанць сембоса фкат, сяс мес тифт сонцень Шкайть вельде.

Selena илякс Селен (испанокс: Selena Quintanilla-Pérez) (16 апрельков, 1971 к. – 31 марков 1995 к.) содаф мексиконь америконь морайсь эди моронь сёрмадысь, кьштись, модельсь, моделень щам латцись, налхкись, седяма сёрмадомань нолдайсь, содаф кода "The Queen of Tejano music" ("Tejano седямать оцязоравась"). Селенсь нолдась сонь васенце альбомоц мъзярда сон 12-ль.
Сэр Исаак Нютон (1643 - 1726) - содаф англань физиконь, математиконь, астрономиянь, натуралень смузьшинь, алкимиень и теологиянь содайсь. Ламонь тонафтф ломаньца ди ломаньтъналца сон лувови сембода ине ушедыкс эрямопингса. Сонь 1687 кизонь нолдаф Philosophiæ Naturalis Principia Mathematica сембода тонадомань ушедомань кинигатнень эзда фкясь эди ащи классикань меканиконь ушедыкс. Тя покамаса Нютон сёрмадсь масторлангонь гравитациень видексонь колга, кона ульсь сембода эрявикс сембе тонафтф ломаттненди сай колма сядокизотнень кувалма.

Нама, сембода мазыста сонь касфтомс перень эрьхкеса. Тоза саты путомс потмаксс сёвонь мархта мода ди петфтамс марсилиять юронц пакшец. Мельганза аф эряви сяда тов ваномс, сон сонць кармай касома. Сон тонады ведень серенцты, кодама повсь ведсь тейнза фалу пара. Сянкса сонь ули кода кърхка эли алка ведень вастса (5 сантиметраста –100 сантиметрас сявомок). Марсилиясь сонць полафни лопанзон почконц кувалмоц сонь лопанзон ведь лангса уемста ащеманди.

Арьсесть, што Мирсь-Масторсь кунара ни каладоль, кда А.П. афолезе кирне даволть, ёндолть, атямть. Пизем ёткть А.П. кудстонза пргаль лофца, конань путьконянза прашендольхть тракснень лангс и ня путьконятне лездольхть лофцуямс.

Японмастор (япунонь: 日本国) — цёнгамасторсь Шистяма Азиеса, Сетьме океанца, шивалгом ширеса ащи Япононь иневедь. Масторть улихть ведьгитьксонза Китай, Пялешинь Кореа ди Рузмастор мархта.

Ганибал лувови масторлангонь ушмовятихнень ди тактикань содайхнень эзда васенцесь. Тюремань эрямопингонь содайхне сонь лемнезь "стратегиянь аляц", сяс мес Рим тонадсь лама тюремань утлокти мархтонза тюремада меле. Содаф азфкя лувови Ганибалонь "Минь эли мусаськ лисема васта, эли сонь тисасьск."

Карьхне (рузкс лапти) — кунардонь пингонь карьсембяльхть. Мокшетне, эрзятне маштсть карень кодама. Этнолокне мордовскяй карьть колга сёрмадыхть кода башка карьсембялень колга. Эсь лацонь ширекс мордовскяй карьти азондови ширемняста кодазь кодамась, трапециянь кодяма карьбрясь — крайса сяда тяйняня, меле цютькя келеми. Мордовскяй карьса ульсть ленгянь килькшт, куване нолневсть карьксне. Серес синь рузоннетнень коряс цють сяда алнянятольхгь. Карьхнень котцезь пяшень ленгяста, сяда шуроста — сялиень ленгяста. Ленгятнень ватксезь мапастонь вирьста, сят, кит эрясть вирть эзда ичкозе, якасть мянь 50 — 60 вайгяльбень вастс. Каренди ленгянь аноклама тушендсть семьянь - семьянь, тя улендсь майть песта — июнть ушетксста. Тя ёткть сяда тёждяль ленгянь ваткамась. Ленгат мишенкшневсть лесничестваса, базарса.

Сон касы панда улава, шоворьф вирьга, пяк осал шапама (pH 4,5) ястерь эли тюжя кулуфтома модава, 800-2000 метра морять лангста вяри, сидеста 1200-1400 метра морять лангста вяри. Климатсь субкумокань, мусононь – полафнихть коське ди начка пинге. Вярденьбрайхть пяк козя, кожфонь летькоц аф 70%-та кържа.

Пепинось тя кофксь, касы 1 метрашка серес. Сонь шачема масторса сон лама кизонь кофкссь, конась касонды 2500 метра моря лангта вяре. Минь касфтсаськ кода фкя кизонь касыкс. Сонь панчфонза шарыхть модамарень панфонзон лангс, синь сыияф тюсонь эли акша сыияф тюсонь кикст мархат. Касыкссь кафта симанксонь, интай пара иможияманди эряви поладомань панчфонь почфонь полафнема (верокскудса).
Сёрмадсь мокшень, рузонь кяльса. Валморамасонза улихть мотифт, коса маряви Шкайти пъшкядемась. Кочксезень мокшень фольклорть, ётафнезень синь рузонь кяльс (ёфкст: «Пяльхкяпряня», «Ленгянь и сиянь кошельня», «Колма братт колмонест», «Кода цёрась служась солдатонди» и стак тов). 1912 кизоня Москуса лиссь «Песни и думы народного учителя (Ломаттнень тонафтыть моронза-арьсеманза.)» валморань кярьксоц, кона лувондови мокшень ушетксокс од мокшень кяльвалти. Захар Дорофеев тюрьсь васенце масторлангонь тюрембингса. Торпингта мельдень кизотнень вятсь тонафтыень ди ломаньпуромксонь тефт. Сонь лезксонц вельде Мокша масторса ди Пенза аймакса панчфтольхть мокшень тонафтомвастт. Сон сёрмадозе «Валда ян» букварть, «Пиже пакся» морафтома кинигать, эрямопингонь тонафтома китапть, мокшень тонафтомвастонди методикань вятемань валкст. Ётафтозе мокшень кяльс М. Ю. Лермонтовть, А. В. Кольцовть, Н. В. Некрасовть, Ф. И. Тютчевть валмораснон. Дорофеень Закарь кулось 18 июльковста 1952 кизоня Москуса. 1990 кизоня Мордовиянь кинигань нолдамаста лиссь «Пацяяф мяльхть» сонь валморанзонды книгась.

Индиень бук (латинокс Milletia pinnata) лопань прашенды шуфттнень эзда фкясь куфтолоттнень тъналста (Fabaceae), конатне сашендыхть Индиеста, сонь тага сидеста касфнихть Пелешинь-Шистяма Азиеса.

Республиксь ащи шистямаширень Шистямашире Явропань арьсявастонь пяльксса Рузмасторонь федерациеса. Шивалгомширень Республикть пялькссь ащи Ока-Дононь арьсявастса; шистямаширень ди кучкастонь Равонь вярьвастонь пяльксса.

Туркамастор (Туркань республиксь) (туркакс: Türkiye) — Явразиянь масторсь. Туркамасторть кафкса шабрань масторонза: Болгариясь кельме-шивалгом ширеса; Грекмасторсь шивалгомширеса; Грузиясь кельме-шистямаширеса; Армениясь, Азербайджанць, (Нахичевань анклав)сь и Иранць шистямаширеса; Ираксь да Сириясь лямбеширеса. Модакучкастонь иневедсь ди Кипра цёнгась ащихть лямбеширеса; Эгеень иневедсь да Эгеень цёнгакярькссь шивалгомширеса; Равжа иневедсь - кельмеширеса. Анатолия ди Тракия лазф Мармара иневедьса (Боспор ди Дарданела), тя китьксти сидеста мярьгихть явома Азиять да Европать ёткса, - сяс Туркамасторти корхнихть кода трансконтиненталень (масторбялькс ётконь) масторсь. Туркамасторть пряошец — Анкара ошсь.

Курокста касоманкса келусь лувондови А.П. кельгома шуфтокс. Сяс келуфтома афольхть тиенде фкявок ила-озкс А.П. лемс. Тялонда илань тиемста путолезь тевс лопафтф пси ведьса келунь тяльмотнень. Кой-кона ведуттне лихтелезь ломанть эзда сярядемань сафть келунь тяльмоса или келунь илиняса. А.П. лездоль содай ломаттненди, иденьбабатненди (кой-кона велеса А.П. мярьгольхть "Иденьбабань шкай" – ваны, лезды).

Завалишин, Сандор, литературонь иля лемоц - А.Мордвин (рузкс : Завалишин Александр Иванович) 30.06.1891, челябань аймаконь, тяниень Варненскяй район, Кулевчи велесь – 30.6.1939) - мокшень кяльса сёрмадысь, тяшнесь драмат, публицист.

сяка валть вельде: 猫 (нэко) — ката, катот, 魚 (сакана) — кал, калхт, 自動車 (дзидо:ся) — автокрандаз, автокрандаст. Кода мокшекс "колма кила кал", "вете сяда ломань".
Смирнов И.Н. Мордва: Историко-этнографический очерк. 1 Пакш. Очерк истории//Известия Общества археологии, историии и этнографии при Казанском университете, 1892. - Т.10. - Нолдама 2. лл.161 - 194

Зубунь районць козя аф аньцек эсь перьфпяленц мархта эди шачф ломанензон мархта. Нят содавикс сёрмадыхть, аймаконь содайхть, тонафтф ломатть, седяйхть эди архтыхть. Идень сёрмадыть Яков Пинясовонь лемоц содаф аф аньцек республиксонк, иля масторсонга. Зубунь райононь содаф ломаттне сёрмадыхне Пётр Левчаев, Сергей Ларионов, валморай, очерконь сёрмадысь Семён Самошкин эди илят.

Heikel, Axel Olai, 1851-1924: Mordvalaisten pukuja kuoseja. Trachten und Muster der Mordvinen. Helsingissä, Suomalaisen Kirjallisuuden Seuran Kirjapainon Osakeyhtiö, 1896–1899

Монголхне сявозь Мордовиянь модатнень 13-це сядокизоста. Синь ушедсть Зърня ушмонь каназоргирдема 1241 кизоня, сявозь Мордовиянь модатнень кядялу. мокшень ди эрзянь ширязмодатнень сувафнезь Мухша улусс. Зърня ушмонь каназоргирдемась явсть 1430 кизоса, мъзярошкамокшень ди эрзянь ширязмодатнень сувсесть Казанень каназоргирдемас, мъзярошка сувсесть Москувонь оцязоркшис.

Россияса сембода сидеста васьфневи касы шуфтсь. Сембоц лувондови 100 - да лама видта. Келусь касы 30-45 метра серес. Пяк виихть шуфтть юронза. Васенце кизотнень келусь касы валом,меле, меколанкт, виензон ламода макссыне серень касомати.Келу тараттнень и лопатнень эзда тиендихть тяльмот, конат кондястихть баняса

Рузонь кяль (рузкс Русский язык) — индоявропань кундьяста кяльсь, шистямаширень славянонь кяльда фкясь, конань эса корхнихть руст, масторонь кяльсь Рузмасторонь Федерациеса.

Кардазава — Пятнагодава - Каштомава - Уштомань кирди — мифологияса кудонь пянакудть ваныец, лездыец. Пянакудавась аф няфнесы эсь прянц, эряма вастонц аф содасазь: коса-бди пянакудса.

Мъзярда ушедольхть видема, койть коряс, васенце боразнати ёрдальхть оцю алхт, штоба сёра прясь касоль алшка. Тунда стадань панемста (васенце шиня) урта ваныти эрь кудста максольхть ал - ракшатне раштазат и сазат куду. Архтф ал путолезь тевс кодама повсь эняльдемань и магиянь тевонь тиемста. Ал, конат алыяфольхть Тройцянь тарганя, архтолезь шурьхкя кедьса (теест мярьгольхть "зирнянь алхт"). Ня архтф алхнень ванфтолезь и кудонь паломста ёрялезь толти - синь матолеза толть и полафтоза вармать уфаманц. Ал путнелезь вирьса шуфттнень пряс, коса тиендельхть мешень куднят, штоба мешне сяда лац кандольхть медь. Керсеф ал андолезь, лувомок пазмора Анге Патяйти, од лефкскянятнень, синь аразат цебярь алыяй саразкс. "Зирнянь" ал эзда ярхцальхть аватне, конат кодавок афольхть шачфта и конатнень кулсельхть ёмла шабанясна. Мъзярда кулольхть пяк сидеста ракшатне или пяк лама ульсь сярядида (сяда лама учада), керсеф ал путолезь калдазу, ал лоча шурьхкя кеттнень мархта (кьрьвястемок синь) шаролезь ракшатнень. Ал путнелезь тевс содай ломаттне сельмода (сонь валхтомонза). Ведьть мархта, конань эса Роштувада инголе ляпоптолезь келувонь тяльмотнень (тя ведти нолдальхть кафта-колма ал), штакшнезь шабань нюрямнятнень, пъргалезь шачфтома шовор аватнень. Алхт максольхть вальмава калядай шабатненди, путнельхть пидеф тувонь прять кургс Роштуваста.
Вандализма — инголе арьсеф эди асуфтома культурань ди материалень паршида машфтомась. Валсь сотф кунардонь шистяма германонь ломаньтънал мархта вандалхт, конат грабсесть Рипть 455 кизоня.

В. Д. Алемайкина. Материалы по языку и фольклору села Кижеватово (Селиксы) Пензенской области, Пензенский государственный педагогический университет им. В. Г. Белинского. — Пенза, 2002. — с. 150

Репештя - мокшень иняру калмама ди озондома васта кунардонь пингста. Репештят ушедсть иняру вастова коса калмасть атятнень и кува калмамада меле озафтозень иняру шуфтт. Мокшетнень ашет озондома кутт, сембе озкс иласна репештява ётафтовсть.

Латвиень кяль (латвиекс latviešu valoda) илякс латыжень кяль - Балтонь кяльхнень эзда фкясь, масторонь кяльсь Латвиеса. Малады литванонь кяльти интай мекольцесь аф шарьхкодеви латвиеннеса корхнихненди.

Сермадома ушедсь школаса тонафнемста. 70-це кизотнень ушетксста тяниень пингти самс. Гадаев В. А. нолдась кемоньда сяда лама стихонь и поэмань сборник, конатнень ёткса инь содафне: "Вечная мельница", "Качка мёда", "Праздник земли", "Озаренная жажда", "Прозрение", "Жемчуг испытаний". Мекольдень кафта книганзон Мордовиянь книжнай издательствась няфтезень Народъетконь книгань выставкаса - ярманкаса, коса синь тусть мяльс ломаттненди - ваныхенди. В. А. Гадаевонь творчестваса о цю васта занцихть лиро- эпическяй жанрань пяльксне - "магнит -земля", "Аушвиц", "Расплата", "Картина", "Спор", "Эрьзя" - и лия поэматне. Эсост кепсевихть марстонь эряфть мархта сотф прябалатне.

Захар — ламбама таньф сивонь кевейшка седельветтне, ащихть сукрозада, лактозада ди фруктозада. Синь максыхть ронганди эрявикс эрьгя. Сембода сидеста нолдави захаронь ряпста ди захар нюдиняста. Иля захаронь сортонза молихть индустриень ярхцамбялень нолдамасб теест сяда сидеста мярьгихть глюкоза,фруктоза эли иможень захар.

Тизенгаузен В.С. Сборник материалов, относящихся к истории Золотой Орды, Извлечения из сочинений арабских. Издано на иждивении графа С.Г. Строганова. - СПб.: Типография Императорской Академии наук, 1884. Т.1.

1809 кизонь 12 сентябрьковонь озкста меле, коза пуромкшнесь пъцтай 4 тёжятть од наваф эрзя, Алексеень Кузьма сисем мала ломанензон мархта пякстафоль. Сонь лангозонза пачфтсь П. Трубецкой князть ломанец. Нижня Новгородонь ош пряфтоть Руновскяень мярьгоманц коряс тевсь максфоль парокстомома вастс. Содась тянь сембонь колга потмонь тевонь министорське Куракин, сон пачфнесь кулят оцязортивок. Парокстомомась лувозе Алексеень Кузьма муворукс, сон, кле, арьсесь эсь козяшинц колга. Шкаймаряйть пиксозь локшеса и ильхтезь Сибири. М.Зевакин эрямопингонь содайть койса, парокстомома валть кемокстазе сонць оцязорсь Александр I .

Нюди - мокшень седямань культураса пяк содаф кядьёнкссь. Керсевсть сендиень кафта почконят 20 сантиметрань кувалмоса. Фкя почконяса тиендсть 3 варянят, омбоцеса - 6. Почконятнень песа тиендсть "кяльня", кожфонь уфамста тя кяльнясь либордсь. Ся петне, конань мархта ашесть мора, ашкоткшневсть куйгорса.
Сяда оцю ошнень кярькс Силезиеса (стане ина Полень масторса) тя Вяре Силезиень ошкярькснень соткс, кона ащи пара мялень 14 шабра ошнень сотксокс. Соткссь веши Полень масторть койть коряс башка сотксокс лувомась, интай сон тънярс аф фалу тяштеви Полень картатнень эса.

Улихть каготт, коса тяштьф, што сяда кизода инголе велеса эрясь 5000- да лама ломань. 2001-це кизонь лувоматнень коряс Салазгярьгса эряй 1 341 ломань. Велесь ащи 8 вайгельбеса Тарбейть эзда. Сембода оцю ляйсь, кона шуди тяса, тя Паксяляй. Эвондась велесь 17-це векть, васенце эряенза ульсть Анаева и Ачадово Зубунь райононь велеста. Кунардонь пингть тяса ульсь вирь, сон ашезь ванфтомс тячити самс. Салазгярьге велеса шачсь и кассь содавикс мокшэрзянь валморайсь, ётафтысь, тонафтысь, од мокшень кяльвалть ушедыец Дорофеень Закарьсь.

Сявондсть оцю сюрьхцем, кодамса сеенькшнихть шяярьхт или учань понат, путнесть лангозогза шуваня куйгорня или шуваня кагод. Морамста кожфсь эрьхнесь шуваня куйгорняти и кулевсь трнаты вайгяль. Тяфтама сюрьхцемса морсесть кштирдихне, тевть эзда ваймама пингста.

Лишмонь тусьфть няфнелезь эрзятне Очижиста. Тя налхкомати-илати велеряйхне кочкальхть аля, конань ульсь акша тюсонь лишмоц, сонга ластя лишме лангса суваль вели Очижикс. Велеряйхне васьфтелезь сонь кшиса-салса, сяльде алясь лоткаль лишмоса эрь кудть ваксс и азоль эрь семьяти паронь сама, арьсель паваз. Тянь каршес сонь каванязь позада Очижить песта лишмось ильхтелезь меки велепети и тя пингть ляцендсть ружьяса. Кода арьсесть эрзятне, Очижись сашенды ластя акша лишмось лангса. Тяда башка лишмонь тусьфоц, кона лувондоволь Ши лаца, путнезь тевс Масланцяста, Тройцяста, Од Кизоса. Сембоц азомок, тя илатнень-озкснень вельде ломаттне надиясть шарфтомс эсь ширезост перьфпяльть (Масторть) и анамс Шить эзда лямбе. Сяс, шять, кьрьвяснесть Од кизоста толмархт, штоба сяда лямбе улель кизось, пицельхть покаряв пачат, кона символизировандась Ши; Очижиста архнесть шурьхкя лопаса алхт, конат шарьхкодевольхть Шикс и эряфокс; ёмла келунятнень синдемасна – максомс ломаттненди и Масторти вий. Роштувань кудса лишмось ульсь тага инь оцю иласа-озксса. Лишмонь карязть тиелезь тя илати казяма котфтста, прять – афкуксонь лишме пря лаца Лашмань райононь Рьба велеса (Мокша масторса) лишмонь прять тиендезь кула лишмонь пакарь пряста, конань тонголезь байдекти. Кельгомань од аватнень колендемасна лишмонь мархта няфневоль кода од шачема сембе Масторса. Тяфта ина Од Кизоста адерляф од стирть озафтолезь лишмоть лангс. Тройцяста, мъзярда аватне озондольхть, лишмоть вастс кочксесть ава, конань щалезь-карялезь алякс. Штоба тянь сяда лац няфтемс (сон - тя лишмось), авать пряс путнельхть пандоз. "Лишмось" цяфаль, комотнель, кожяряль, колендель алятнень мархта. Тя озондома илась тяфтама колендема мархта фкя велеса Тройцяста ётафневоль ламоксть. Тя пингти самс кой-кона велеса адерлякшнихть лишмокс тундать ильхтема иласта (лишмось – тунда лаца). Тундань илатнень эса лишмонь тусьфоц няфнесы аф аньцек шить, а сембе масторонь шачихнень ваймоснон, конат тя пингть (тунда) шачихть одукс.
Рузмасторонь «Пилот» студиясь содаф эрзянь архты Юрий Дыринть архтоматнень коряс тись мазыдонга мазы «Куйгорож» анимациесь. Сонь нолдазь июньковста 2007 кизоня. Режиссёрсь ди сценарийть тиец Сергей Меринов. Анимациесь тиф рузонь кяльса, фильмса кайгихть Торама полгать кунардонь мокшень морхне «Тага эряза Шкай!» альбомста. Фильмсь сявозе Мосфильм студиять казненц кода ине пара 2007 кизонь анимациесь ди улхкомба кучфоль Берлину Анимациень Фестивали.

1662 кизоня марковста Амстердамонь атенеумса Николаес Витсен кирдсь вал модань асуть лештяштень ащемадонза колга. 1664 ди 1665 кизоня Николаес Йаку Бореельть мархта якась-шяясь Рузмасторть эзга ди сонь шиньгярькссонза тяштсь: аш тяса тонадомань эли сетень тевть содаетада. Кува якась Рузмасторть эзга сон валгсь Никон кирдить пяли, иняру Колать тусьфоц сонь мялец салазе ди меле сон азондсь сёрмадомасонза тусьфти сюконякшнемать кувалма. Сон тонафнесь коень содама тевть Лейден тонафтомаюрхтса. Сёрмадсь сонь киниганц «Aeloude and hedendaegsche Scheepsbouw en Bestier» венежтиемань тевть колга 1671 кизоня. Меле сон кармась сёрмаса полафнемс Ине Петру мархта, кона мялецоль одкстоптомс рузонь оцязоргирдемань иневедень ушмовиенц Шивалгомширень Явропть кепотьксонц коряс. Витсен кода недерландонь кучфоц путсь сёрмалангаконц Рузмасторонь-Недерландонь ладяма кагодть ала, конань коряс Недерлаттненди эряволь анокламс од Рузмасторонь тюремань венешт, Рузмасторти эряволь усксемс голандонь республикав сёра, шуфтт, сапоньгев, кяше. 1697 кизоня Витсен ладясь рузонь оцязорти ниле ковонь тонафнема Недерландонь Шивалгомширень Индиеть венеждингсонза, мъзярда оцязорсь эрясь Витсенонь кудсонза.

Мокшет, эрзят ди шокшет Суоминь тъналста ломатть, конат корхнихть кафта башка кяльса: мокшень кяльса ди эрзянь кяльса. Лувовихть шокшет корхтайхть башка эрзянь корхтафксса. 2002-нь сёрмадомать коряс 60.8% республикать эряйда руст, мокшет, эрзят, шокшет марса аньцек 31.9%. Иля тъналхне татархт (5.2%), украиттне (0.5%), ди сяда ёмла тъналхт, сембе эряйхнень ёткса 0.5%-да кържа. 3,700 ломатть (0.4%) исть пачфте синь ломаньтъналснон колга.

Мокша мастор (илякс Мокшень мастор) — эрямопингонь масторсь Шистяма Явропса, Явропонь Рузмасторса. Сон ащи Шистяма Явропань арся вастса, Идемпаксянь вирьса, Ока ляйсь эди Дон ляйське ёткова, Хопра ди Воронеж ляйхнень лужадафксса. Тяниень пингста Мокша масторть явозе Мордовиять, Пензань, Томбунь, Рязанень эди Саратувонь аймакнень ёткова, кува марса эряйхть мокшет, руст, татархт, шокшет эди иля ломатть. Оцю ошне: Орозай, Норзяд, Темникав, Лашма, Ош, Мокшан, Тарбей, Кадом и лият.

Акациянь куфтол - мокшень седямань кядьёнксь. Куфтолонь потмоста шамдовихть видьмотне, фкя пец керови, морайсь уфай куфтолть пачка кожф, кулеви вяшкомань кайгома. Тяфтане жа тиендевсть морамат снавонь куфтолста.

Татармастор илякс Татарстан, койть коряс Татарстан Республик татарокс Татарстан Республикасы) (рузкс Респу́блика Татарста́н); Рузмасторонь федерациеть пялькссь, республиксь Рузмасторса. Иля масторть лемоц татарокс Tatarstan Cömhüriäte/Татарстан Җөмһүрияте (cömhüriät тя "республиконь").
Туркань кяль (туркакс: Türkçe) - туркань кяльхнень эзда фкясь. Туркакс масторлангса корхтайхть 63 мильонда лама ломатть. Тя илань Туркамасторонь кяльсь, коса туркакс корхтайхть 60 мильоншка ломатть...тага 750,000 корхтайхть туркакс Болгарияса, 150,000 Кипраса, ди 100,000 Грекмасторса…Германияса, 2 мильонда вельф корхтайхть мала туркань кяльса. Туркокс корхтайхне эряйхть тага Македонияса, Косоваса, Албанияса ди иля Шистяма Явропонь пакшева.

Синь ульсь аньцек фке инь вердень, няеви и аф няеви масторхнень азорса, конань лемоцоль - Шкай. Вага кодамкс лувондозь мокшетне Шкайть: сонь ашезь уле аф ушетксоц, аф пец; сонь изь няе аф ломаттне, аф сембе лия шкайнятне, конат сонь кулхцондозь; сон эряй менельса, а кода сон эряй, сянь киевок аф содасы; сон ванфтсы масторть; и модась, и менельсь, и менелень валдоптытне (шись и ковсь), и шкайнятне (цебярь пара ваймотне), и ломаттне, и жувататне, и инь кяжи ваймотне - сембе эздонза кирдихть ушетксснон; сон няеви и аф няеви масторть тиецоль, ванфтсь семботь мельге лия шкайнятнень лезксснон вельде.. Мокшетнень ёткса лувондовсь, бта Шкайсь, инь вердень азорсь, васенцекс тиезе эстейнза лездыкс Шяйтанть, но Шяйтансь врьгятсь эсь тиенц каршес и сянкса паньфоль Шкайть менель вельхкссонь кудстонза.

«Мордвать-мокшетнень этнографическяй очеркснонды» материапть, минь арьсемасонок, Ауновскяй кочксезе Пензенскяй губерниянь Красносло¬бодскяй и Наровчатскяй уезттнень эса. Шувонтф васттнень коряс сон сёрмадсь, кодаптольхть кунардонь пингть мокшэрзятнень эряма вастсна, кодаптольхть кядьгонясна, мезьса синь арапасть пря врагть эзда. Ауновский сась мяльс, што кунардонь пингть тяса эрясть таза, вии ломатть, синь маштсть видема, сокама, лия тевонь вятема.

Идель-Урал (татарокс İdel-Ural Ştatı/Идел-Урал Штаты анцяйняньбес "Рава-Урал статсь" татаронеста) - эрямопингонь коряс тя ингольпингонь масторсь Равжиреса. Пряошец Казан ошсь.

Гуляев, Николай (рузкс Гуляев Николай Александрович) (17. 11.1914, тяниень Мордовиянь Краснослободск ошсь - 24.03.1986, Тверь ошсь) - мокшень кяльвалонь содайсь. Филологиень тонадомань доктор (1955 к.). профессор (1956).

Шокшет эряйхть 15-шка эряма вастса Мордовияса, Теньгжелень районца (Баева, Березняк, Вяжга, Дудникова, Коляева, Кураева, Ёмла Шокша, Мельхцидьвеле, Мокшанка, Норад веле, Сакай, Стандрова, Шелубей, Широмаз, Шокша (Мордовия) ди 5 велеса Тарбеень района (Трака, Кажлодка, Майскяй, Федорука, Якстере Теште). Сембе 10 000-шка ломатть.

Гордеев В.И., Павленко Ю.А. Малый город Поволжья в позднем средневековье. Материалы и исследования по археологии Поволжья. – Йошкар-Ола: Марийский государственный университет, 2004.

Латинонь лемоц dracula — «инекуень цёра», «ёмла инекуй», «инекуйня». Тяфта лемдезь панчфть форманц эзда, сон шары ёмла инекуйть няренцты. Иля калопонзон лемсна сотфт граф Влад III (Цепеш) Дракулать мархта, тага иля эвотькснень, сюру-булутнень (chimaera, diabola, fafnir, gorgona, gorgonella, nosferatu, polyphemus, vampira, vlad-tepes).
Кирюков Леонти (рузкс Кирюков Леонтий Петрович) (1.7.1895, тяниень Мордовиянь Зубунь райононь Пичёвка велесь – 12.5.1965, Сараношсь), композиторсь, келеса морамань вятись, тонафтысь. Мордовиянь профессионалонь седямать ушедыензон эзда фкясь. Рузмасторть сетенень казьф тиись (1960), Мордовиянь сетенень казьф тиись (1945). Мордовиянь калконь артист (1947). Мокша. Шабакс пингстокиге кельгозе кулхцонкшнемс тядянц Анна Никитичнань моронзон. Кирюковонди 13 кизодоль, мзярда сон васедсь Евсевьев Макаронь мархта. Тя павазу васедемаське няфтезе композиторонь кинц. 1914 кизоня Кирюков аделазе Казанень тонафтыень афрусненди семинариять, сонь тоза сявондезь Евсевьевонь мярьгоманц коряс; 1931 кизоня аделазе Москувонь консерваториять, келеса морамань вятемань класть, 1937 – 1939 кизотнень тонафнесь Москунь квалификациянь касфтомань институтса (композициянь классь). 1933 – 1940 кизотнень вятезень Мордовиянь радиокоммитетть видеса этнографическяй келеса морамась. Кирюков сёрмадсь лама эрзянь эди мокшень калконь мора, нолдазень синь башка сборникса 1929, 1935, 1948 кизотнень; сёрмадсь «Литова» седямань драма, «Несмеян эди Ламзурь», «Нормальня» операт, тяштсь кантата. Фкять лемнезе Октябрть 30-це кизонцты, тяда башка сёрмадсь карзиенди концерт, инструментонь налхкомат эди иля покамат; сёрмадсь морот Никул Эркаень, Атянин Федоронь, Бебан Максимонь эди иля мокшень эди эрзянь валморайхнень валморанзон коряс. Лама тись эсьтиинь эди профессионалонь келеса морамань тевть кеподеманкса, касфтсь лама од седяйда. Кирюков сятнень ётксоль, кие панжезе Сараношень седямань тонафтома вастть, тяса сон покодсь 1931 – 1956 кизотнень.

1933 кизоня аделась Сараношса тонафтыень курс. 1941 кизоть самс тонафнесь шабат ушедомань тонафнемвастса. Ульсь Ине Шачеммасторонь торгпингса. Шавовсь фронтса. Ельмеевонь литературонь покаманза прашендыхть 1930 кизотненди. Валморамонза нолнесть мокшень газетань эди журналхнень эса. Покамасонза марявихть калконь мотифне. Фольклоронь валъёжеса сёрматф «Ёжка» и «Маза-таза» кувака валморама-ёфксонза (1940 к.). Сяда содафокс арась Ельмеевонь «Полю» кувака валморац (1940 к.).

Сталмотнень мокшэрзятне ункснезь "безменца". И валсь, и унсктамась моли тюркскяй нароттнень эзда, тонадовсь Русьса, меле и Европань ши мадом ширесонза. Кой-кона лингвиттнень арьсемаса, "безмен" валсь мала "батман" валти. Мокшэрзятнень батманцна - 10 фунтт. Тяниеннекс - 4 килограммат. Сёроть, снавть, почфть ункснезь пудса. Ули вал "пондо" - эсонза 16.38 килограммат. Сон, няйф, моил рузонь кунардонь пудъ валть эзда. Сёрот ункснесть малёнкаса, шуфтонь или кшнинь ведаркань кодяма кядьгоняса. Кода няфнесазь марнек миронь материалхне, пяк кунардонь пинкнень, ламоти лувома ашесть машта. Лувомста лятфневсть ломанть кяденза, пильгонза, суронза. Тянивок ули налхксема, коса шабатне лувондсазь плманжаснон. Азонкшневихть идень налхксемаса количественнай и порядкова числительнайхневок : фкя, кафта, колма, ниле, балдась сязсь нумолонь пиле.. Кунардонь мокшэрзянь лувксса паршихнень, предметтнень лемсна сотневсть , кафтонзавсть: понкст- панархт, карьхть - пракстат.
Акчей - татаронь велесь Мордовия республикса, Мокша масторса Ельниконь районца Мокша ляйса. "Пензань губерниять эряма васттнень лувомасост" (1869) мяляфневсь кода 50 кардонь велесь. Ушедфоль XVI сядокизоста. Велеть лемоц сась азорхнень Акчеефт лемста.

Ленгарь - ёмла пулофтомась (Bufonidae), ведьса-калгодьксса эряйхнень полгаста фкясь. Ронгоняц кели, нюрьхкяня, ди лапш. Эзрай ленгарьхнень пулосна ашет.

Лит: Новицкая А.П., Федянович Т. П. Сельскохояйственные орудия крестьян // Исследования по материальной культуре мордовского народа. - М., 1963 . сявф: Мордовия энциклопедиясь кафта томса. 1-це томсь А-М. Саранск.: МордКн.Изд, 2007к. 436 лопась.

Виард Василь (рузкс Ардеев Василий Иванович) (15.01.1907, тяниень Пензань аймаконь Мокшанонь райононь Мърня велесь - 23.08.1971, Сараношсь) - мокшень сёрмадысь, Советонь Сотксонь Сёрмадыень сотксонь якай.

Дубасов пачфни, Тамбовскяй губернияса ся пингть эрясь аф фкя кемонь тёжятть мордвада, сянь, што тя народсь тя крайса эрясь кунаркиге, кемокснесы топонимикать вельде.

Ушетфоль XVII сядокизонь васенце пяльксса Мърня ляйса. Ушедыенза Инзарань уезста мокшет. 1718 кизонь лувомаса лятфневсь кода Инзарань уезонь Чембаронь станца веле, 103 аля ваймот. 1745 кизонь лувомаса 348 аля ваймот. 1877 кизоня Нижнеломувонь уезонь Атмисонь волостьса, 215 картт, шуфтонь озкскуд Иняру Колань лемс (путфоль 1844 к.), тонафнемваста. 1894 кизоня Мърняса ульсь земствань мокшень кяльса тонафнемваста. 1912 кизоня Нижнеломувонь уезонь Потмань волостьса. 1926 кизоня Мърняв сувасть Губанонь веленят. 1939 эди 1955 кк. Голицынань велень пуромксоль, "Якстерь тяште" колхозонь кучкац (1955 к.).

Советонь Соткс, Советонь Социализмань Республикнень Соткс (рузкс Союз Советских Социалистических Республик) - ингольпингонь масторсь Азиеса ди Шистяма Явропса. Сяда оцюволь масторлангонь масторхнень эзда. Пряошецоль Моску.
«МОКШЕНЬ ПРАВДА», МР-нь Госсобраниять и Правительствать газетасна (1994 к. сявомок). Лисенди Саранскяйса мокшень кяльса недяляти весть. Тяшти Мордовиянь социально-экономическяй, политическяй и культурнай эряфть колга. Газетаса тяфта жа печатлавихть материалхт омба масторонь эряфть колга, спортть и лия ширетнень колга. Васенце номероц лиссь 15.05.1924 к. Пензаса, эста газетать лемоцоль «Од веле», сон ульсь партиянь Пензенскяй губкомть Мордовскяй секциянц органоц. Редакторсель И.И. Московкин. 1926 кизоти самс лисендсь недяляти весть. Газетав тяшнесть 200 лама рабочай и крестьянскяй корреспондент. 1928 кизоста сявомок — ВКП(б-нь) Мордовскяй ОК-ть печатнай органоц. 1932 к. омбоце августста лемтьф «Мокшень правдакс». Печатлакшнесь материалхт республикань промышленностть и велень хозяйствам колга. Газетась лама тиендсь культпросветучреждениянь панжемаса, ломаттнень сёрмас и лувома тонафтомаса, мокшень литературнай кяльть грамматиканц, норманзон ладямаса. Газетась печатлакшнесь фолькпоронь произведеният, пуропнезень перьфканза тяштема машты од ломаттнень. «Мокшень правдати» редакторкс ульсть Л.Е. Бажанов, И.В. Шотин, П.К. Ежов, А.Д. Горькин, В.М. Сурков, И.С. Родин, С.Д. Ивановский, С.Б. Леонтьев, И.М. Кшнякин, Н.И. Учватов, П.П. Кулешов, 1997 кизоста сявомок — И.С. Лушкин. Газетаса покодсть, сёрматкшнесть «Мокшень правдав» материалхт учёнайхне И.Г. Черапкин, И.Ф. Кузьмин, П.С. Шишканов, Н.И. Черапкин, А.В. Алёшкин, писательхне Я.М. Пинясов, П.И. Левчаев, М.А. Бебан, Г.И. Пинясов, Т.Ф. Якушкин, И.В. Чигодайкин, Ю.Ф. Кузнецов и лиятне. Газетась казьф «Почётонь Знак» орденца (1971).

Кинякин, Сярьгей (рузкс Кинякин Сергей Васильевич) (24.9.1937, Моску ошсь), валморайсь, ётафтысь, Мордовиянь шнаф валморайсь (1987 к.). Мордовиянь Комсомолонь казнень лауреат (1971 к.). Рузмасторонь Сёрмадыень сотксонь якай (1971 к.). Мокша. 1988-2000 Мордовиянь Сёрмадыень сотксть оцюнянц полафтыец.

Эряфонь киц содаф "Эсь эряфонь азондомат" сонь сёрмадоманц коряс, конань нолдазе Алексей Шахматов "Мордовский этнографический сборник" кинигаса 1910 кизоня. Учаень Роман ушедсь покодема 12 кизонь цёракс, лезнесь велень лавка кирдити, меле тусь Саратуву, покодсь подмастерьякс ошень козя кондитеронь лавкаса. Аделазе Коське Карабулаконь велень тонафтомвастть, меле - грамматикань кафта кизонь тонафтомвастть Саратувонь уездонь Юрьевка велеса, меле аделазе церькувонь тонафтомвассть Новольскяйса. Теенза максфоль тонафтыень кемокстама (свидетельства) ди сон кармась шабат тонафнема сяка церькувонь-приходонь тонафтомвастса.
АВИН ОЗКС, м., э – сире озкс, ила, кона ётафневоль эрзятнень ёткса эрь кизоти кафксть эрь семьяса или сембе родса-плямаса сёронь, суронь тялямада инголе и тяда меле. Мокшетне тиенделезь тя озксть кизоти весть: Очижинь недяляста или васенце недляшиня Очижида меле. Илати авинца печкольхть якстерь тюсса атёкш, конань прянц и веронц нолдалезь авинть потмоса бохарямти. Обедста тинге лангс путольхть шра, лихтельхть поза, пидеф атёкш (кой-кона велеса пиделезь толга мархта), кодама повсь цебярь ярхцамбяль. Ярхцамда инголе лувольхть пазмора (молитва), коса азольхть оцю сюкпря Авинавати сянкса, што сон ванфтозе цярахманда, толда, аф цебярьда кшить, суроть; лац ётафтф сёронь тяляманкса. Тяда меле сембе озальхть илань шрать ваксс ярхцама.

Иньупиконь кяль (иньупикокс Iñupiatun) - Инуитонь кялень корхтафкснень полгаснон эзда фкясь. Тя кяльса корхнихть пялевень эди пялевень-шивалгом Аляскаса. Иньупиконь кяльсь эскимонь кяльхнень полгаснон эзда фкясь. Тя кяльть 3000-шка корхнида. Иньупиконь кяльса корхнихненди мярьгихть "Иньупиатт".

Мъзярда Иван Грознай сявозь Казанць 1552 кизоня, мокшень ди эрзянь ширясне кирдсть Рузонь оцязорть кяденц ди арасть сонь вассалкс. Синь сявсть рузонь кяльть, койхт-кърдат ди Кристозшинь койгть. Русне кармасть вихца къстиндама велеряйхнень Видекоень Кристозшис 1700 кизотнень эса.

Лямбеширень индейхть теенза мярьгихть качума (cachuma). Минь теенза мярьктяма пепино, испаттнень мельге, испанокс тя «салат куяр». Англонь лемоц melon shrub «дура-куяр кофкс» эди тя лемоц теенза сяда мала сонь таньфонц коре.

В.Н. Майнов сёрмады, што мордвась эсь оцю родснон шарьхкодьсы, кода фкя марстонь оцю семья, сяс ули и тяфтама валмуворкссна, «Фкя шачема — фкя пирьф».

Голандонь кяль - шивалгом германонь кяльхнень эзда фкясь. Малады англань ди германонь кяльхненди. Голандонь кяльса корхтайхть Недерландса, Бельгиеса, Суринамса, Кранцмасторса, Германиеса ди лама голандонь колониява.

XIX векть ушетксста музейть вастс ащесь Дорпатскяй уездонь школась, коса тонафнесть ремесленниконь шабатне. 1829 кизотнень музеень кудсь етась ломанень кядьс, мезьда меле ушедость петемань оцю тефт: кудть лангоц тифоль классицизмань стильса, келептьфтольхть вальмятне, комнататне явфтольхть фкя-фкянь эзда перяфксса. XIX - XX|XX векть пингста музеень кудсь явфоль пяльксова, кудпирьфть эса путфтольхть сяда емла помещеният, конатне меле калафтфтольхть. XX -це столетиять пингста музейсь ульсь кудокс, тоса эрясть ломатть, тяка пингть азороц кудть полафнесь. 1994 кизотнень Тарту ошень оцюнятне арьсесть тиемс тя кудть эзда някань музей. Сон панчфоль 1994 кизоня май ковста. В 2002 - 2003 кизотнень музейса петемань тефне аделавсть марнек, музейсь одкстоптовсь, мрдафтовсь сонь ингольдень шамац. 2004 кизотнень эзда сявомок музейсь ащи Тарту ошть ташта пялькссонза, Лутсу куроса. Музейти сувсихть музей XVIII-XIX веконь ниле зданият. 2010 -це кизоста сявомок музейти сувась т Театрань кудсь.

Катовице (Силезиякс: Katowicy, Полекс: Katowice) ошсь Силезиянь воеводши (Силезия аймаксь), Полень масторса. Катовице кизоса 303 314 (2014) эряйда. Ошсь ушетфоль 1865 кизоня.
Ломанти пьшкядемс эряви поладомс пьшкядемань валбет, конань валъёжа мокшень кяльса «азорай», «ялгай», «азоравай»: 田中さん (Танака-сан, Танака азорай), 山本先生 (Ямамото-сэнсэй, Ямамото тонафтый (пъчкафтыенди эли тонафтыенди)), 川田君 (Кавада-кун, Кавада покай ялгай).

Кадом — кунардонь мокшень ошсь Рузмасторонь Федерациеса, Рязань аймакса, Кадомонь районть пряошец. Ошсь ащи Мокша ляйть търваса 245 вайгяльбет Рязанть эзда. Эряйхне 5,9 тёжятть(2006) (6,2 — 2002).

Мокшетнень ваксса эрямда шокшетне сявсазь мъзярошка мокшень койда, синь корхтафкссна арась мокшень кяльти малады. Интай мекольце 1979 кизонь ванондомать коряс шокшетне ащихть эрзянь пяльксокс.

1) Каменнобродскяй ркснень и мордватнень щамсна. (Кодамот щамсна руснень и мордватнень, конат эряйхть Пензенскяй губерниянь Краснослободскяй уездонь Каменный брод и маластонь велетнень эса.) Москувонь университетонь известият. 1868. №4. 327 – 333 л. 2) Энциклопедия «Мордвась» Саранск, 2006 к. 105 л.

Рогачёв В.И. Кодификационно-семиологическая система восточных финнов// Исторические и политические науки в контексте современной культурной традиции. - Саранск, 1999. - С.549

Шеерхне (латинокс Muridae) - сембода оцю лофцонь тряйхнень тъналсь. Тоза сувсихть 600-да лама пона. Васьфневихть Евразеса, Африкса ди Австралиеса. Тя полгас сувсихть афкукс шеер эди оцю шеер, тага иля калгайхне.

Лама пинге аляста церас ётцесь велеть эрямопингонь содафксоц. Велесь эвондась колма велень шабракс шиста. Тя пингти ванфтовсь пандонясь, конань лемоц «Сире веле». Веленясь ащесь: Нагорнай ульцясь вярце вастсонза и Перво-Болдовскяй ульцять ширеса.

Мокшень веле Инсар ляйть лангса. Ломаттне сашендсть тяза эряма Сире Муравьевка велеста, сяс и лемдезь велеть Од Муравьевкакс. Велеть лемдезь Мурай лемть инкса. Лепне Мурай, Маскай, Поркай, Сабай, Аркай, Мучкай сидеста васетькшнесть апак кстиндак мокшетнень ёткса. Синь васетькшнесть XVII-XVIII тяштьфста. Лятфневи, кепотьксонди, мокшень алять Митка Мураевонь лемоц, кона кулось Смоленск ошть ала, Стенька Разинонь кеподемаснонза.

Рузмастор (рузкс Россия), илякс Рузмасторонь Федерацие (рузкс Российская Федерация) - оцю масторсь кона занци пялевень Явразия. 16 838 000 квадрат вайгяльбе. Пряошец Моску. Пялес президентонь республик, коза сувсихть 83 федерациень пялькссна. Рузмасторонь шабрань масторонза (пялевень-шимадом ширеста пялешинь-шиньстяма ширес): Норвегия, Суоми мастор, Эсти мастор, Латвия, Литва, Полень мастор, Беларузмастор, Украин, Грузие, Азербайджан, Казахстан, Китай, Монголия ди Пялевень Корея. Рузмасторть ули ведьгитьксонза Американь Аймакнень Сотксонь (Аляска аймак) мархта, Шведмастор мархта, Туркамастор ди Япунмастор мархта.

«Очеркнень...» шназь ламоц этнографне эстокиге лисемдост меле. Колгаст сёрмадсть «Московскяй ведомосттне», «Правительственнай вестниксь», «Новое время», «Русская старина», «Дело», «Волга» и лия изданиятне печатласть цебярь рецензият. «Вестник Европы» журналсь пара валса тяштсь исследованиять колга, аньцек ашезь согласинда авторть ся мяленц мархта, бта «народнай эряфсь няеви аныдек провинцияса».
Лугава - мифологияса лугать оцюняц, ваныец. Лугавать ули мирдец Лугатясь. Лугавати тиендсть озондома ила, печкондсть жувата, мзярда тунда васенцеда жувататнень панелезь стадав.

Мокшень Пимбур - Пимбора (рузкс Мордовский Пимбур) - велесь Мордовия республикаса, Зубунь районца. Ингольдень лемоц Никольское (1866), ащесь 265 кудпирьфста. Мяляфневи 1674 к. (царский указ об отказе примерной земли" - " у озерков Керенского уезду деревня Пумборы с мордвою"). "-Бур -Бор" пялькссь сидеста васьфневи велень лемса. "Пим" вал-пялькссь (пенбор, пинбур, пимбор, пумбор) валхнень эса - смузец "аймак"; "бур" - (пора, бора, бороня) -смузец "порась".

Ульсть лия тораматка, нят сяда нюрьхкянятольхть, 50-80 сантиметра. Синь тиендезь пичень керста, мянтьф керхнень песна тонгондовсть фкя фкас, а меле вадендевсть столярнай клейса.

Блетие (латинокс Bletia) — Орхидея тъналста панчф касыкссь. 35 калопне (вид). Васьфневихть Кельмеширень (Флорида), Central ди Лямбеширень Америкса.

Роштува - инь оцю Кристозшинь ила, кона ётафневи 7-це январьста Иисус Кристозть шачеманц лемс. Мокшень эрямас сувась кристозыяфтомада меле, ётафнезь сотомок кристозшида инголень илатнень мархта. Роштува пингста од аватне тиендсть медень пуре (тя пингть афолезь нолда сире алятнень). Иланди печкомс аноклальхть тува, тиемок лама айнемань тев: тувоть кафта-колма тарга лац андолезь; колма шит нолдалезь куду, коса сон эрясь пянакудала; кргазонза сотнельхть нардама, коза тонгольхть мзярога лопафтф тяльме тараткат и тяда меле симделезь ведьта шкай ужеть инголе, коса ульсть лопафтфт тяльмотне. Тувоть печколезь апак валхтт кргастонза нардамать и тараткятнень. Веронц нолдалезь Карда сярхка кевть алу и тязк крхталезь келувонь шявняса, конатнень крьвястелезь илань штатолть эзда. Куд пирьфса тиендсть озондома, кона ульсь эняльтьф куд ваныхненди-лездыхненди – Юрхтавати, тердемок синь илати, эняльдемок ванфтомс кудть аф цебярь вийда, кяжи ломаньда, азольхть сюкпря теест цебярь тевонь тиеманкса.

Лит: Земля Атюрьевская. - Саранск,2011 к. сявф: Мордовия Энциклопедия кафта томса. 1-це томсь А-М. Саранск: Мордкниздательствась, 2007 к. 436 лопась

</noinclude> — кумокань масторсь Лямбеширень Америконь кельме ширеса, карибонь масторхнень эзда фкясь. Сонь ули масторкитьксонзаа: шистяма ширеса Гайана республикать мархта, шивалгом ширеса Коломбие мархта, лямбеширеса Бразил мархта. Кельме ширеса ащи Карибонь иневедсь. Карибонь иневедьге Венезуелать улихть ведькитьксонза Тринидад эди Тобаго, Гренада, Сент-Люсие, Барбадос, Кюрасо, Бонайре, Аруба, Сент-Винсент эди Гренадинат эди Алувармонь Антилат мархта. Пряошец Каракас ошсь. Венезуелась содаф кода сембода ошуяфтф масторсь Латинонь Америкаса. Сембода лама эряйда масторть кельме ширесонза, инь оцю Каракас ошса. Иля оцю ошенза: Маракайбо, Валенсия, Маракай, Баркисимето, Мерида, Барселона Пуерто Ла Круз эди Гуайана.

Тя инструментсь шары скрипкати. Карзихнень тиендезь коське келуста. Оцю морайхненди тиендсть сяда оцю карзихть, шабатненди тиендсть шабань карзихть. Карзихть колма струнанзольхть алашань пулонь шяярьста.

Комперие (латинокс Comperia comperiana) — Орхидея тъналста панчф касыкссь. 1 калопне (вид). Васьфневихть Туркамасторса, Крымса, Ливанса, Иракса ди Иранса.
Семинарсь ётафтовсь эсь лацонь мастерскойса, коса няфтевсь и азондовсь кода тяшнема статьят википедияти, путнемс фотоархтфкст, няфтевсть программат, конатне теждялгофтсазь тя тевть. Марса ванфоль программась (ванк: translate.keeleleek.ee), кона лезды курокста ётафтомс статьят фкя кяльста омбоцети и эстокиге путомс сонь википедияти.

Птолемей, Клавди (грекокс: Κλαύδιος Πτολεμαῖος) — греконь лувомати содайсь, масторлангонь содайсь, тяштень содайсь. Эрясь Египтаса, улема, шачсь тоса, кулось Александрие ошса.

Тораматнень бокс варянят ашесть пяленде. Кунардонь пинкнень торамаса макссесть вайгяль фкя-фкянди стадань ваныхне. Торамаса морвесть постуфне шобдава стадать панемста, торамась макссесь вайгяль обедъёткть, штоба кудазораватне содалезь, коса стадась, коза молема траксонь потяма, и торамаса морсесть илять стадать вели панемстонза. Кой-кона мокшень велетнень эса тянивок тиендихть торамат шабатненди налхкшенди. (1)

1339 кизоня адянзон-тядянзон куломда меле, Варфоломей явондозе ламоц козяшинц ашуфненди и ёрась марнек эсь эряфонц ётафтомс шкайти покодезь. Оцю сазоронц Стефанонь мархта сон мусь васта Хотьковань монастырть вакса и ётасть тоза эряма. Перьфпяльге кассть тушта вирь, коза нинге вестевок ашезь пачкотькше ломанть пильгоц. Оцю сталмоса цёратне шамдозь вирь уженять, тисть эстейст келия. Ваксозонза путсть ёмла церькавня, конанди макссть Пресвятой Живоначальнай Троицань лем. Стефанонди ашесть кирдев тяфтама сталмотне и пингонь ётазь сон тусь Моску ошу эряма. Валфоломей жа илядсь и 1342 кизоня примась шкайти покодема и лемтьфоль Сярьгейкс.

Суоминь кяль суоми-Балтонь кяльхнень тъналонь полгаста уралонь кяльхнень кундьять эзда фкясь. Суоми-Балтонь кяльхнень тъналонь полгас сувси тага эстононь кяль ди иля кяльхне конатнень эса корхнихть Балтонь иневедь ширеса эряйхне.

Уфамса морамась нюдиень морамать коряс иляль. Тяса кулевсь нинге фкя алу моли вайгяль, аф полафни бурдон. Седямань стилень ширде ня кядьёнкснень морамасна ламода фкя лацонне. Ульсть лия уфаптка. Ня морамкатне тиендевсть букань, траксонь или тувонь уфамста. Кой-коста тяфтама морамканди сявондезь озксонди печкови букать уфамонц. Тяфтама уфамть сяда келиста уфсезь, и аньцек тяда меле тонгондозь варяня мархта почкнень, меле морайсь кафта кядьса люпшнезе уфамть, панезе эздонза кожфть, а почконятне морасть. Тяфтама уфамса морайда кафтоль: фкясь морась, а омбоцесь уфсесь уфамть эса. Кунардонь пингса уфамса морсесть пяк сидеста, тяфтама калконь седямань кядьёнкссь пяк содафоль, тонатфоль. Уфамса морсесть Роштувонь кудонь илать пингста, ърьвяяма иласта, календарень илатнень пингста. Уфамса морсесть башка, а тяфта жа ансамбляса иля кядьёнкс мархта – нюдихнень, вяшкоматнень эди иля кядьёнкснень мархта. Уфамса морамать вельде панцезь кальдяв вийхнень, сяс тя кядьёнксса морсесть озолмань пингста. Уфамса морайсь панцезень ърьвянять маласта кальдяв вийхнень, сельлмодематнень и стак тов. Тяка пингть, калкть кунардонь арьсеманц коряс, уфамонь вайгяльсь петнезе вярдень шкайнятнень, кудонь ванфтыхнень мяльснон. Вов мес уфамса морсесть озкснень пингстовок.